దూసుకుపోయిన బ్యాంకింగ్ ఇన్ఫ్రారూ.2 లక్షల కోట్లు పెరిగిన ఇన్వెస్టర్ల సంపదప్రభుత్వం ప్రకటించిన రూ.9 లక్షల కోట్ల ఉద్దీపన  ప్యాకేజి స్టాక్మార్కెట్కు ఎక్కడాలేని కిక్కునిచ్చింది. బుల్స్ విచ్చలవిడిగా సాగించిన కొనుగోళ్లతో  బ్యాంకింగ్, ఇన్ఫ్రా కంపెనీల షేర్లు భగభగలాడాయి. సెన్సెక్స్ 435.16 పాయింట్ల లాభంతో 33,042 దగ్గర, 87.65 పాయింట్ల లాభంతో నిఫ్టీ 10,295 దగ్గర క్లోజయ్యాయి. సెన్సెక్స్, నిఫ్టీ ఈ స్థాయిలో క్లోజవడం ఇదే మొదటిసారి. సెన్సెక్స్ ప్రారంభంలోనే 388 పాయింట్లు ఎగువన 33995 వద్ద ప్రారంభైంది. ఆ తర్వాత స్వల్పఆటుపోట్లను చవిచూసినప్పటికీ ఒక్కఊపులో 33000 కీలకస్థాయిని దాటి దూసుకుపోయింది.  బుధవారం ఒక్క రోజే  బిఎ్సఇలో నమోదైన కంపెనీల షేర్ల మార్కెట్ విలువ (మార్కెట్ క్యాప్) రూ.2 లక్షల కోట్లు పెరిగింది.బ్యాంకింగ్, ఇన్ఫ్రా మెరుపులు మూలధన పునర్ వ్యవస్థీకరణ కోసం ప్రకటించిన రూ.2.11 లక్షల కోట్ల ప్యాకేజితో పిఎ్సబిల షేర్లన్నీ శివాలెత్తాయి. ఎస్బిఐ షేర్లు 28  శాతం లాభంతో రూ.324.70 దగ్గర ముగిశాయి. ఐసిఐసిఐ బ్యాంకూ 14.69 శాతం లాభంతో రూ.305.60 దగ్గర క్లోజైంది. ప్రభుత్వ రంగ బ్యాంకుల్లో పిఎన్బి, కెనరా బ్యాంక్, బ్యాంక్ ఆఫ్ బరోడా, బ్యాంక్ ఆఫ్ ఇండియా, బ్యాంక్ ఆఫ్ మహారాష్ట్ర, అలహాబాద్ బ్యాంక్, ఐడిబిఐ బ్యాంక్, సిండికేట్ బ్యాంక్ షేర్లూ 46.20 శాతం వరకు పెరిగాయి. రహదార్ల నిర్మాణం కోసం ప్రకటించిన ప్యాకేజితో ఆ రంగానికి చెందిన ఇన్ఫ్రా కంపెనీల షేర్లకూ గిరాకీ ఏర్పడింది. ప్రధాన కంపెనీల క్యు2 ఆర్థిక ఫలితాలు అంచనాలకు మించి ఉండడమూ మార్కెట్కు కలిసొచ్చింది.మార్కెట్ ఎందుకు పెరిగిందంటే..బ్యాంకుల మూలధన పునర్ వ్యవస్థీకరణ: ప్రభుత్వ రంగ బ్యాంకు(పిఎస్బి)లకు కొత్త జవ సత్వాలు సమకూర్చేందుకు వచ్చే రెండేళ్లలో రూ.2.11 లక్షల కోట్లు సమకూర్చాలని ప్రభుత్వం తీసుకున్న నిర్ణయం బ్యాంకింగ్ షేర్లను పరిగెత్తించింది. ఈ నిర్ణయంతో ఎస్బిఐతో సహా ప్రధాన పిఎస్ బిల షేర్లన్నీ శివాలెత్తాయి. ఈ రూ.2.11 లక్షల కోట్ల నిధులతో పిఎ్సబిలు ఆర్థికంగా కుదుట పడి, మళ్లీ పరిశ్రమలకు అవసరమైన రుణా లు పెద్ద ఎత్తున సమకూరుస్తాయని మార్కెట్ వర్గాలు భావిస్తున్నాయి. అంతర్జాతీయ సంకేతాలు అమెరికా, ఆసియా మార్కెట్లు లాభాల్లో ఉండడమూ భారత మార్కెట్కు కలిసొచ్చింది. జపాన్లో జరిగిన మధ్యంతర ఎన్నికల్లో షింకో అబె తిరిగి అధికారం చేపట్టడం, అమెరికా-ఉత్తర కొరియాల మధ్య మాటల యుద్ధం సద్దు మణగడమూ ఇన్వెస్టర్ల సెంటిమెంట్ను పెంచింది.షార్ట్ కవరింగ్ ఎఫ్ఐఐల కొనుగోళ్లతో పాటు బ్రోకర్ల షార్ట్ కవరింగ్ కొనుగోళ్లూ బుధవారం ఇండెక్స్లను పరిగెత్తించాయని మార్కెట్ వర్గాలు చెబుతున్నాయి. గుజరాత్, హిమాచల్ ప్రదేశ్ అసెంబ్లీల ఎన్నికల ఫలితాలు వచ్చే వరకు మార్కెట్లో ఈ జోరు కొనసాగుతుందని అంచనా.భారత్ మాల ప్రాజెక్టు వచ్చే ఐదేళ్లలో రూ.7 లక్షల కోట్ల పెట్టుబడితో 80,000 కిలోమీటర్లకుపైగా రహదార్ల నిర్మాణం చేపట్టాలని ప్రభుత్వం నిర్ణయించింది. ఇందులో 50,000 కిలోమీటర్ల రహదార్లు  ‘భారత్ మాల’ ప్రాజెక్టు కింద నిర్మిస్తారు. దీంతో బుధవారం రహదార్ల నిర్మాణ రంగంలో ఉన్న ఇన్ఫ్రా కంపెనీల షేర్లన్నీ భారీ లాభాలతో పరుగులు తీశాయి.ఎన్ఎల్సి వాటాలకు సంస్థాగత ఇన్వెస్టర్ల పోటీప్రభుత్వ రంగంలోని ఎన్ఎల్సిలో వాటాల విక్రయం తొలిరోజున సంస్థాగత ఇన్వెస్టర్ల నుంచి అద్భుతమైన స్పందన వచ్చింది. వెయ్యి కోట్ల రూపాయలకు సమానమైన బిడ్లు వారు దాఖలు చేశారు. ఆఫర్ ఫర్ సేల్ విధానంలో రెండు రోజుల పాటు మార్కెట్లో ఉండే ఈ ఇష్యూ అధికంగా సబ్స్క్రయిబ్ అయితే అదనంగా రెండు శాతం సబ్స్ర్కిప్షన్ను ఉంచుకునే స్వేచ్ఛ ఎన్ఎల్సి తన చేతిలో పెట్టుకుంది. 94 రూపాయల ధరలో ఈ ఇష్యూ ద్వారా ఖజానాకు 750 కోట్ల రూపాయలు సమకూరగలవని అంచనా.
doosukupoyina banking infraroo.2 lakshala kotlu perigina investerla sampadaprabhutvam prakatinchina roo.9 lakshala kotla uddeepana  pyakeji stackmarketku ekkadaaleni kikkunichindi. buls vichchalavidigaa saaginchina konugollatho  banking, infra companyla sherlu bhagabhagaladayi. sensex 435.16 paayintla laabhamtho 33,042 daggara, 87.65 paayintla laabhamtho nifty 10,295 daggara klojayyayi. sensex, nifty ee sthaayilo klojavadam ide modatisaari. sensex praarambhamlone 388 paayintlu eguvana 33995 vadda praarambhaindi. aa tarvaata swalpaaatupotlanu chavichusinappatiki okkooopulo 33000 keelakasthaayini daati doosukupoyindi.  budhavaaram okka roje  bsilo namodaina companyla sherla market viluva (market cap) roo.2 lakshala kotlu perigindi.banking, infra merupulu mooladhana punar vyavastheekarana kosam prakatinchina roo.2.11 lakshala kotla pyaakejito psbla sharlanni sivaalettaayi. esbi sherlu 28  saatam laabhamtho roo.324.70 daggara mugisai. icici byaankuu 14.69 saatam laabhamtho roo.305.60 daggara klojaindi. prabhutva ranga byaankullo pnb, kenara bank, bank af baroda, bank af india, bank af maharashtra, alahabad bank, idbi bank, sindicate bank sherloo 46.20 saatam varaku perigaayi. rahadarla nirmaanam kosam prakatinchina pyaakejito aa rangaaniki chendina infra companyla sherlaku giraki erpadindi. pradhaana companyla kyu2 aardhika phalitaalu anchanaalaku minchi undadamuu marketku kalisochindi.market enduku perigindante..byaankula mooladhana punar vyavastheekarana: prabhutva ranga byaanku(psb)laku kotta java satvaalu samakuurcheemduku vache rendellalo roo.2.11 lakshala kotlu samakuurchaalani prabhutvam teesukunna nirnayam banking sherlanu parigettinchindi. ee nirnayamtho esbitho sahaa pradhaana ps bila sharlanni sivaalettaayi. ee roo.2.11 lakshala kotla nidhulatho psbl aardhikamgaa kuduta padi, malli parisramalaku avasaramaina runaa lu pedda ettuna samakuurustaayani market vargaalu bhaavistunnaayi. antarjaatiiya sanketaalu america, asia marketlu laabhaallo undadamuu bhaarata marketku kalisochindi. japaanlo jarigina madhyantara ennikallo shinko abe tirigi adhikaaram chepattadam, america-uttara koriyala madhya maatala yuddham saddu managadamuu investerla centimentnu penchindi.shart kavaring efil konugollatho paatu brokerla shart kavaring konugollu budhavaaram indexlanu parigettinchaayani market vargaalu chebutunnaayi. gujarat, himachal pradesh assembleyla ennikala phalitaalu vache varaku marketlo ee joru konasaagutundani anchana.bharat maala praajektu vache aidellalo roo.7 lakshala kotla pettubaditho 80,000 kilometerlakupaiga rahadarla nirmaanam chepattalani prabhutvam nirnayinchindi. indulo 50,000 kilometerla rahadaarlu  ‘bharat maala’ praajektu kinda nirmistaaru. deentho budhavaaram rahadarla nirmaana rangamlo unna infra companyla sharlanni bhari laabhaalato parugulu teesaayi.nls vaataalaku samsthaagata investerla potiprabhutva rangamlooni enlsilo vaataala vikrayam tolirojuna samsthaagata investerla nunchi adbhutamaina spandana vachindi. veyyi kotla roopaayalaku samaanamaina bidlu vaaru daakhalu chesaru. affer far sel vidhaanamlo rendu rojula paatu marketlo unde ee ishyuu adhikamgaa subscrib ayithe adanamgaa rendu saatam subsrkipsionnu unchukune swechha nls tana chetilo pettukundi. 94 roopaayala dharalo ee ishyuu dwara khajanaku 750 kotla roopaayalu samakuuragalavani anchana.